Diari Oficial de la Generalitat Valenciana


Sumari del DOGV 4733, del 16-04-2004 (2004/3069)

Informació pública del dictamen relatiu a la suspensió de llicències urbanístiques en determinats elements arquitectònics del municipi per a la modificació del catàleg de protecció.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4733

Data del DOGV
:   16-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3069


Organisme emissor
:   Ajuntament de Xàbia

Tipus de document
:   Anunci

Informació pública del dictamen relatiu a la suspensió de llicències urbanístiques en determinats elements arquitectònics del municipi per a la modificació del catàleg de protecció. [2004/Q3069]
  
El Ple de la corporació, en la sessió feta el dia 26 de febrer de 2004, va adoptar, entre altres, l'acord següent:
  
«Punt 3.25 Dictamen relatiu a la suspensió de llicències urbanístiques en determinats elements arquitectònics del municipi per a la modificació del catàleg de protecció».
  
Havent-ne informat de la moció subscrita pel regidor delegat d'Urbanisme, el senyor Bas Espinós, de data 12 d'enguany, relativa a suspendre l'atorgament de llicències urbanístiques en determinats elements arquitectònics del municipi per a la modificació del catàleg de protecció del Pla General d'Ordenació Urbana.
  
Atés que, en la disposició transitòria tercera de la Llei 4/1998, d'11 de juny, de la Generalitat Valenciana, de Patrimoni Cultural Valencià, s'establix la necessitat de creació i aprovació d'un catàleg de béns i espais protegits, i que establix de la mateixa manera la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'obligatorietat de l'existència d'un catàleg de béns i espais protegits en els plans generals.
  
Atés que el vigent Pla General d'Ordenació Urbana de 1990 conté un annex número 1 denominat «Jaciments arqueològics» i un altre annex número 2 denominat «Catàleg d'elements historicoartístics», regulat en el títol IX de les normes de protecció.
  
Atés que en l'execució del planejament urbanístic s'han apreciat determinades mancances del catàleg vigent, pel fet de no contemplar-se molts dels edificis i espais propis de la nostra rica arquitectura popular així com de la nostra tradició hidràulica, per la qual cosa els poders públics estan obligats a instrumentar les actuacions necessàries que permeten la conservació i acreixement d'este ric patrimoni comú.
  
Vist l'informe emés per l'arqueòleg municipal, el senyor Bolufer Marqués, al qual acompanya un annex per a l'ampliació del catàleg vigent.
  
Vist el dictamen emés per la Comissió Informativa d'Urbanisme, Disciplina i Obres, de data 17 de febrer de 2004, així com l'esmena a este dictamen presentada pel senyor Bas Espinós, en data de hui, per la qual s'amplia l'àrea a la qual afectarà la suspensió i es concreta el termini de la mesura cautelar de suspensió de llicències.
  
En virtut de les facultats conferides per la legislació urbanística sobre la base de les previsions contingudes en l'article 57 de la Llei Reguladora de l'Activitat Urbanística i l'article 152 del Reglament de Planejament de la Comunitat Valenciana, aprovat pel Decret 201/1998, de 15 de desembre, la corporació municipal, per unanimitat, acorda:
  
Primer. Aprovar l'esmena presentada pel senyor Bas Espinós, de data 26 de febrer de 2004, al dictamen de la Comissió Informativa d'Urbanisme, Disciplina i Obres, de 17 de febrer de 2004, i, en conseqüència, incorporar-la a la proposta de suspensió de llicències en determinats elements arquitectònics del municipi per a la modificació del catàleg de protecció del Pla General
  
Segon. Suspendre, pel termini de sis mesos, l'atorgament de llicències de parcel·lació de terrenys, edificació i demolició per a les àrees que figuren a l'annex I, que consta en l'expedient, així com a l'annex II que s'inclou al final del present acord.
  
Tercer. Ordenar la tramitació de la modificació del Catàleg de Béns i Espais Protegits de conformitat amb les previsions de l'article 25 de la Llei Reguladora de l'Activitat Urbanística (LRAU/1994) i el capítol VIII, títol IV, del Reglament de Planejament de la Comunitat Valenciana, aprovat pel Decret 201/1998, de 15 de desembre, amb el requeriment de l'informe addicional de la conselleria competent, establit en l'article 43.2 de la LRAU/1994.
  
Quart. Disposar la publicació del present acord en el Diari Oficial de la Generalitat Valenciana, en el Butlletí Oficial de la Província d'Alacant i al tauler d'edictes de l'ajuntament
  
ANNEX II
  
Carrer del Príncep d'Astúries, números parells
  
Placeta del Convent
  
Ronda de Colom, números parells
  
Ronda Sud, números imparells
  
Ronda Nord, números imparells
  
Plaça de la Marina Alta
  
Cosa que es fa pública als efectes establits en l'article 57.1.a de la Llei 6/1994, de 15 de novembre, de la Generalitat, Reguladora de l'Activitat Urbanística.